VSIA „NACIONĀLAIS REHABILITĀCIJAS CENTRS „VAIVARI””
ATKLĀTA KONKURSA

„Ēdināšanas pakalpojuma sniegšana”

Ieinteresēto piegādātāju jautājumi un iepirkumu komisijas atbildes

1.jautājums: 
Lūdzu, apsvērt iespēju veikt grozījumus Nolikumā konstatēto nesamērīgo konkursa prasību dēļ, lai izpildītu prasību 16.16.4. Ēdienkarte jāsagatavo atbilstoši ēdienkartes veidlapai un ņemot vērā Pasūtītāja iekšējo normatīvu “Pacientu ēdināšanas procesu organizēcijas kārtība”, kura iekļauta 1.Pielikumā –    Tehniskajā specifikācijā, norādot atbilstošās receptūras numuru tehnoloģiskajā kartē un norādot tos produktus, kuri atbilst bioloģiskās lauksaimniecības vai nacionālās pārtikas kvalitātes shēmas vai tās produktu kvalitātes rādītāju (visu vai daļas no tiem), vai lauksaimniecības produktu integrētās audzēšanas prasībām saskaņā ar Ministru kabineta 12.08.2014. noteikumiem Nr. 461 „Prasības pārtikas kvalitātes shēmām, to ieviešanas, darbības, uzraudzības un kontroles kārtībā” (vērtēšanas kritērijs).
Pamatojums: ja Pretendents veido ēdienkartes trīs vecuma grupām pa 1 nedēļai, dalītas pa četrām sezonām, tad kopā ir 24 Excel faili, jo visām trīs vecuma grupām nepieciešamas 2 nedēļu ēdienkartes visām četrām sezonām. Viens Excel fails sastāv no aptuveni 1000 ierakstu ailēm atkarībā no ēdiena produktu sastāva, dienā 4-5 ēdieni (iekļaujot arī dzērienus). Līdz ar to, lai izpildītu konkursa prasības tikai attiecībā uz 16.16.4. punktu vienai dienai, nepieciešams vismaz 3 stundas, attiecīgi – 1 nedēļai – 21 stunda. Rēķinot pēc šāda principa, lai izpildītu šo konkursa prasību, nepieciešams 504 stundas, kas ir 21 diennakts. Saskaņā ar Darba likumu normāla darba laika stundu skaits mēnesī ir 40 stundas. Tātad, nepieciešamais laiks šai darba izpildei ir nesamērīgi liels. Neatkarīgi no tā, vai darbs veicams komandai vai vienai personai.
[bookmark: _Hlk183690240]Turklāt, lai iesniegtu korekti sagatavotas ēdienkartes, nepieciešams skaidri zināt, kas norādāms ailēs, kur jāatzīmē, ka produkts atbilst kādai no 16.16.4. punktā minētajām prasībām. Vai šīs ailes aizpildāmas, atzīmējot ar vārdu “atbilst”.
Jāpiebilst, ka 16.16.4. prasības izpilde ir tikai daļa no laika un darba, kas nepieciešams, lai sagatavotu konkursa prasībām atbilstošas ēdienkartes. 
Tā kā sākotnēji bija nepieciešams paredzēt laiku, lai izstrādātu ēdienkartes, kurās ieviešamas 16.16.4. punkta prasības, tikai tagad iespējams uzdot Jums šo jautājumu. Tāpat pēc 16.16.4. punkta prasību izpildes ēdienkartēs vēl veicami cenu ieraksti ēdieniem un ēdienreizēm, kam arī jāparedz liels laika apjoms.
Lūdzu, rast iespēju veikt grozījumus Nolikumā, nodrošinot vienlīdzīgu konkurenci.
Atbilde:
Publisko iepirkumu likums nosaka, ka piegādātājs ir tiesīgs pieprasīt papildu informāciju par iepirkuma procedūras dokumentos iekļautajām prasībām, par ko iepirkumu komisijai ir jāsniedz atbilde. Iesniegtā dokumenta saturs nesatur nekādu jautājumu, tas satur lūgumu veikt grozījumus, bet nav precizēts kādi grozījumi ir nepieciešami un kas tieši nav skaidrs iepirkuma dokumentācijas saturā. 
Iepirkumu komisija paskaidro, ka atklāta konkursa minimālie termiņi ir noteikti Publisko iepirkumu likumā. Ņemot vērā, ka arī iepriekšējā 2020.gada iepirkumā tika noteiktas analogas prasības, bet visi pretendenti spēja iesniegt piedāvājumu bez termiņa pagarinājuma, turklāt esošā iepirkuma ietvaros interesi ir izrādījuši vairāki pretendenti, taču neviens nav norādījis ka ir noteikts nesamērīgi īss piedāvājuma sagatavošanas termiņš, kā arī nav lūdzis piedāvājuma sagatavošanas termiņa pagarinājumu, komisijas ieskatā piedāvājuma iesniegšanas termiņš ir noteikts tā, lai nodrošinātu līdzsvaru starp laiku, kas nepieciešams kvalitatīva piedāvājuma sagatavošanai un iepirkuma efektivitāti.
Norādām, ka ēdināšanas iepirkumam, kura ietvaros tiek slēgts līgums uz 5 gadiem, viena no vissvarīgākajām pārbaudāmajām lietām ir ēdienkartes. Nav saprotams, kādēļ piegādātājs uzskata, ka nav nodrošināta vienlīdzīga attieksme visiem pretendentiem. Visas prasības ir bijušas vienādi publiski pieejamas jebkuram ieinterisētajam pretendentam. Iepirkumu komisijai ir pienākums pārbaudīt ēdienkartēs piedāvāto produktu kvalitāti.
Par piegādātāja komentāru : “Turklāt, lai iesniegtu korekti sagatavotas ēdienkartes, nepieciešams skaidri zināt, kas norādāms ailēs, kur jāatzīmē, ka produkts atbilst kādai no 16.16.4. punktā minētajām prasībām. Vai šīs ailes aizpildāmas, atzīmējot ar vārdu “atbilst”” paskaidrojam, ka iepirkumu komisija pieņemtu jebkādā veidā atzīmētu aili. Lai lieki netērētu laiku ar vārda “atbilst” ierakstīšanu, var ielikt zīmi “X” vai jebkurā citā veidā atzīmēt. 

Ņemot vērā iepriekš minēto iepirkumu komisija vērš uzmanību vienlīdzīga konkurence atklātā konkursā  „Ēdināšanas pakalpojuma sniegšana” ir nodrošināta.



